Deg uḥric wis sin, attwiɣi n yiẓuran, yella wanda i d-igellu s ubeddel deg uẓar n wawal, yella wanda aẓar ur yettbeddil ara. Abeddel n uẓar, yettili s usedres n uẓar, nufa-d imedyaten di temsertit, deg ujlay n tergalin, akked anda azgenaɣri yettuɣal d tiɣri: [y] → [i], [w] → [u], nufa-d yiwen umedya deg umyutti n tergalin: [efk] → [ekf], deg ubeddel n wadeg n ususru n tergalt: [ɣ] → [x], [c] → [j], [h] → [z].......atg. Abeddel amsislan ur nettnal ara aẓar, nufa-t di tussda, di tiggeɣt d tzenzeɣt.